Hartini

Siti Hartini otabâ lebbi èkennal kalabân nyama Hartini (20 Sèptèmber 1924-12 maret 2002) iyâ arèya binè ka empa’na prèsiden Soèkarno.Republika, "Cerita Cinta Sukarno dengan Sembilan Istrinya (Bagian Kedua)", aksès 2023-01-22.

 Carèta oḍi' 

 Bâkto kènè' 
Hartini lahèr è tangghâl 20 Sèptèmber 1924 è Jakarta mènangka ana’ kaḍuwâ’ ḍâri lèma’ satarètanan ḍâri pasangan Osan Murawi bân Mairah.Law Justice, "Pendamping Setia Sukarno" , aksès 2023-01-22. Eppa’na Osan iyâ arèyâ pongghâbâ bâgiyân paalasan sè rotèn lè-ngallè kotta. Hartini matammat SD è Malang bân dhibi’na èkala’ ana’ sareng bhâlâ Oesman è Bandung. Hartini aderderaghi pèndhidhighan è Nijverheidsschool (sakola kabhângkatân potter) Banḍung. Hartini matammat SMP bân SMU è Banḍung. Hartini ḍâ-ngoḍâ èkennal raddhin, bân Hartini ngoḍâ anèkae Soewondo bân nettep è Salatiga. Dhibi’na randhâ è omor 28 taon kalabân lèma’ oreng ana’. Taon 1952 è Salatiga, Hartini akennalan kalabân Soèkarno sè dhâpora terkas tarèsna ḍâ’ pesamoan ḍâ’-aḍâ’ân. Saat rowa Soekarno, ḍâlem parjhâlânan lajhu Yogyakarta ghâbây aresmiaghi Masjiḍ Syuhâḍâ.Rèpublika, "Kisah Cinta Sukarno dan Hartini di Kota tanpa Rasa Risau (Bogor)", aksès 2023-01-22.

Binè kaempa’na Soèkarno

Sataon pas, Hartini bân Soèkarno atemu saat parèsmian teater tabukka’ Ramayana è candhi Prambânan. Alèbâti sorang kanca, Soèkarno angèrèmaghi sakonco’ sorat ḍâ’ Hartini kalabân nyama samara Srihana. Okenews, Demon Fajri, "Kisah Cinta pada Pandangan Pertama Soekarno-Hartini", aksès 2023-01-22.Ḍuwâ’ arè saampon Guruh Soekarno Putra lahèr, tangghâl 15 Jânuari 1953, Soèkarno mènta èdhi Fatmawati ghâbây anèkae Hartini. Fatmawati ngèdhini, tapè pas asebbâbaghi protès ḍâri brâmpan organisasi binè’ sè è katowaè permaisuri sè ta’ enḍe’ Poligami. Soèkarno bân Hartini ahèrra anèka è maligi Cipanas, 7 Juli 1953. Taon 1964 Hartini ngallè ka sala settong Paviliun è maligi Bogor. Hartini toro’ angèrèngi acarakanaghârâân Soèkarno è maligi Bogor, antara laèn anemmoè Ho Chi Minh, Norodom Sihanouk, Akihito bân Michiko.tempo.co, "Hartini Soekarno Meninggal Dunia", aksès 2023-01-22.Kompas.com, "Kisah Cinta Hartini dan Bung Karno, Menemani hingga Ajal Menjemput Sang Proklamator", aksès 2023-01-22.Lutfan Faizi, SindoNews.com, "Kisah Hartini Soekarno, Setia Temani Bung Karno hingga Ajal Menjemputnya", aksès 2021-01-22.

È masa taon 1950-an, saat nasionalismè bân paobâân cè’ kowatte abârnae cètra dhibi’na Soèkarno, ghâbây peran Hartini è miligi Bogor cè’ rajâna bân dhibi’na dhâddhi tong-sèttongnga binè sè palèng abit bisa atemu kalabân Soèkarno.Andi Sètiadi, "Hidup dan perjuangan Soèkarno dan Bapak Bangsa", Diva Press, Yogyakarta, 2017, 100. Maskè sapanèka semma’, Soèkarno ghi’ anèkae Ratna Sari Dewi (1961), Haryati (Mei 1963) bân Yurike Sanger (Agustus 1964). Nèng sajhârâ nyatet, Hartini ella ngissèè saparo kaoḍi’ânna Soèkarno. Dhibi’na lambhâng binè’ Jhâbâ sè sacca, narèma, bân ampeng bhâktè mongghu ghuru lakè’.Tempo, "Di sana, Srihani Berjumpa dengan Srihana", aksès 2023-01-22.

 Kaoḍi'ân Dhibi' 
Ana'-ana'

Hartini anèkae kalabân Soewondo Soeryosoedarmo (8 Agustus 1916- 5 Dèsèmber 1972) saat omorra ghi’ ngoḍâ. Kabbi andi’ 5 oreng ana’ yakni:

·        Siti Suwandari Soewondo

·        Herwindo Soewondo (w. 23 Juni 2017), sè toman anèkae artis Rima Melati (I. 22 Agustus 1938) è taon 1969.

·        Tri Harwanto Soewondo, anèkae kalabân Ardiani Harwanto.

·        Sri Wulandari Soewondo

·        Riswulan Soewondo

Saampon atellak kalabân Soewondo, Hartini anḍi’ ana’ 2 ḍâri Soekarno, yakni:Solopos.com, "Ini Daftar Istri Soekarno, Ada yang dari Jawa sampai Jepang", aksès 2023-01-22.

·        Taufan Soekarnoputra (27 Maret 1955 – 17 Jânuari 1986), anèkae kalabân Iryani Levana Banubrata (I. 5 Jânuari 1958)

·        Bayu Soekarnoputra (I. 1958)

Kamatèan

Hartini mate è Jâkarta 12 Maret 2002 bân èkobhuraghi è taman Kobhurân Umum Karèt Bivak.Tèmpo.co, "Jenazah Hartini Sukarno Dimakamkan di TPU Karet Bivak", aksès 2023-01-22.SSTBandung, "Hartini Ensiklopedia Bebas", aksès 2023-01-22. Hartini adhingghâlaghi 6 ana’ yakni Bayu Soèkarnoputra bân almarhum Taufan Soèkarnoputra (aeppa’ Bung Karno) sarta Siti Suwabdari, Herwindo, Tri Harwanto, bân Sri Wulandari (aeppa’ Soeswondo).Nawacita.co, "Kisah Cinta Presiden Pertama RI Soekarno-Hartini", aksès 2023-01-22.

 Sombher